ISO 3166-1
ISO 3166-1 – tarptautinio standarto ISO 3166 pirmoji dalis, naudojamas nurodyti pasaulio šalį. Oficialus standarto pavadinimas: Šalių ir apygardų pavadinimų vaizdavimo kodai: 1 dalis (angl. Codes for the representation of names of countries and their subdivisions – Part 1: Country codes). Standartas apibūdina tris kodų serijas: ISO 3166-1 alfa-2 – dviejų raidžių šalies kodas, plačiausiai naudojamas kodas iš esančių trijų, ypač kaip interneto šalių kodų domenai. ISO 3166-1 alfa-3 – trijų raidžių šalies kodas, kuris vizualiai labiau siejasi su pilnu šalie pavadinimu, nei alfa-2. ISO 3166-1 skaitmeninis – trijų skaitmenų kodas, identiškas Jungtinių Tautų Statistikos padalinio kodams, kurių privalumas yra tas, kad raštą gali naudoti ne tik lotyniškus rašmenis naudojančios kalbos, bet ir kalbos su kitokia rašto sistema.